Vejle: Tilfredsheden er stor hos Henrik Tønder, når det handler om tilskuertallene på Vejle Stadion.

Vejle Boldklub snitter flere end 6500 tilskuere per hjemmekamp og ligger nummer fire blandt Superligaens 14 klubber, når det handler om antallet af tilskuere på hjemmebane

- Vi er meget glade for fremmødet til vores kampe, siger Henrik Tønder, administrerende direktør i Vejle Boldklub.

Tilskuertallet ligger pænt over det, klubben inden sæsonen meldte ud var målet for sæsonen 2018/19. VB budgetter med 5000 tilskuere per hjemmekampe. Henrik Tønder anser det dog for sandsynligt, at snittet, når sæsonen er omme, ligger laverende end nu.

- Da vi lagde vores budget, skete det i en forventning om, at vi bliver blandt de otte hold, som skal spille om at undgå nedrykning, og vores kampe bliver mindre attraktive i et nedrykningsspil, end hvis vi spillede med i mesterskabsslutspillet, siger Henrik Tønder.